CELEX: C2005/143/77
Language: lv
Date: 2005-06-11 00:00:00
Title: Lieta T-148/05: Prasība pret Eiropas Kopienu Komisiju, ko Comunidad Autónoma de Madrid y Madrid, Infraestructuras del Transporte (MINTRA) iesniedza 2005. gada 11. aprīlī

11.6.2005   
            
            
               LV
            
            
               Eiropas Savienības Oficiālais Vēstnesis
            
            
               C 143/41
            
         Prasība pret Eiropas Kopienu Komisiju, ko Comunidad Autónoma de Madrid y Madrid, Infraestructuras del Transporte (MINTRA) iesniedza 2005. gada 11. aprīlī
   (Lieta T-148/05)
   (2005/C 143/77)
   tiesvedības valoda — spāņu
   Eiropas Kopienu Pirmās instances tiesā 2005. gada 11. aprīlī izskatīšanai ir iesniegta prasība pret Eiropas Kopienu Komisiju, ko cēla Comunidad Autónoma de Madrid y Madrid, Infraestructuras del Transporte (MINTRA), Madridē, kuras pārstāv advokāti Kani Fernandess Visjens [Cani Fernández Vicién], Dāvids Ortega Pesinja [David Ortega Peciña] un D. Hulio Sabaters Marotiass [D. Julio Sabater Marotias].
   Prasītājas prasījumi Pirmās instances tiesai ir šādi:
   
               —
            
            
               atcelt Komisijas lēmumu;
            
         
               —
            
            
               piespriest Komisijai atlīdzināt tiesāšanās izdevumus.
            
         Pamati un galvenie argumenti
   Šī prasības ir vērsta pret atbildētājas lēmumu, ar ko MINTRA ir klasificēta vispārējā sektorā “valsts pārvalde” atbilstoši “Eiropas kontu sistēmai 1995 — EKS '95”, (turpmāk tekstā — “EKS '95”), ko paredz Padomes 1996. gada 25. jūnija Regulas (EK) Nr. 2223/96 par Eiropas nacionālo un reģionālo kontu sistēmu Kopienā (1) A pielikums. EKS '95 veido virkne definīciju, klasifikāciju un noteikumu par kontu veidošanas metodoloģiju, kas dalībvalstīm jāpiemēro, apkopojot kontus un ekonomisko statistiku. Šo kontu veidošanas sistēmu izmanto arī procedūrā sakarā ar pārmērīgu deficītu.
   
      MINTRA ir Comunidad de Madrid publisko tiesību iestāde, kas atrodas Consejería de Transportes e Infraestructuras (Transporta un infrastruktūras padome) padotībā. Tai ir juridiskas personas statuss un savs īpašums, un piemīt neierobežota darījumspēja. Tā arī pati ir atbildīga Comunidad de Madrid.
   Savu prasījumu pamatojumam, prasītāja norāda, ka:
   
               —
            
            
               ir pārkāptas dažādas EKS '95 normas par institucionālo vienību klasificēšanu kā “tirgus” un “ārpustirgus” iestādes;
            
         
               —
            
            
               ir pārkāpts tiesiskās paļāvības princips, jo no apstrīdētā lēmuma izriet, ka pašos pamatos tiek mainīta Eurostat2003. gada 14. februāra vēstulē paustā nostāja attiecībā uz MINTRA klasifikāciju; Eurostat veica pārklasifikāciju ar atbilstošu lēmumu ļoti līdzīgā lietā saistībā ar Austrijas valsts iestādi Bundesimmobiliengesellschaft. Turklāt jānorāda, ka apstrīdētais lēmums prasītājai un MINTRA rada ārkārtīgi būtiskas finansiālas sekas, jo turpmāk tās kā valsts iestādes parādus varēs piedzīt no Comunidad Autónoma de Madrid kontiem. Tāpat MINTRA [kā iestādei] var nākties izbeigt jau parakstītus līgumus, kas noslēgti sakarā ar plānoto galvaspilsētas dzelzceļa tīkla paplašināšanu, ko Comunidad Autónoma de Madrid uzsāka, pamatojoties uz klasifikāciju 2003. gada februārī;
            
         
               —
            
            
               nav izpildīts pienākums norādīt pamatojumu, cita starpā, apstrīdētajā lēmumā nenorādot nekādu juridisko pamatu un konkrētus faktiskos apstākļus, uz kuriem tas balstīts.
            
         
      (1)  OV L 310, 30.11.1996., 1. lpp.